CELEX: 62010TN0316
Language: el
Date: 2010-07-23 00:00:00
Title: Υπόθεση T-316/10: Αγωγή της 23ης Ιουλίου 2010 — HIM κατά Επιτροπής

9.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/25
            
         Αγωγή της 23ης Ιουλίου 2010 — HIM κατά Επιτροπής
   (Υπόθεση T-316/10)
   ()
   2010/C 274/40
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Health Information Management (HIM) (Βρυξέλλες, Βέλγιο) (εκπρόσωπος: P. Zeegers, δικηγόρος)
   
      Εναγόμενη: Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να κρίνει την παρούσα αγωγή παραδεκτή και βάσιμη και, κατ’ ακολουθία,
            
         
               —
            
            
               να υποχρεώσει την Ευρωπαϊκή Επιτροπή να της καταβάλει το ποσό των 11 821,35 ευρώ πλέον τόκων υπερημερίας με το ισχύον στο Βέλγιο νόμιμο επιτόκιο από τις 16 Ιουνίου 2010,
            
         
               —
            
            
               να καταδικάσει την Ευρωπαϊκή Επιτροπή στο σύνολο των δικαστικών εξόδων, το ποσό των οποίων αποτιμάται προσωρινά σε 5 000 ευρώ.
            
         
      Ισχυρισμοί και κύρια επιχειρήματα
   
   Με την παρούσα αγωγή, που στηρίζεται σε ρήτρα διαιτησίας, η ενάγουσα ζητεί, κατ’ ουσίαν, από το Γενικό Δικαστήριο να διαπιστώσει ότι για τις ανάγκες του υπολογισμού των γενικών εξόδων της ενάγουσας τα οποία πρέπει να αναληφθούν από την Επιτροπή (στο πλαίσιο συμβάσεων που συνάφθηκαν υπό το ειδικό πρόγραμμα eTen), ήτοι του τμήματος των γενικών εξόδων που συνδέεται με τις παροχές του προσωπικού που διατέθηκε στο πρόγραμμα, οι υπεργολάβοι δεν πρέπει να συμπεριλαμβάνονται στο προσωπικό της ενάγουσας, στο μέτρο που αυτοί δεν συνεπάγονται οποιαδήποτε γενικά έξοδα για την ενάγουσα. Επομένως, το κόστος των υπεργολάβων δεν πρέπει να περιλαμβάνεται στο συνολικό ποσό δαπανών προσωπικού δια του οποίου διαιρείται το συνολικό ποσό των γενικών εξόδων προκειμένου να προκύψει ο παρονομαστής που πρέπει να χρησιμοποιηθεί για τον προσδιορισμό του ποσοστού των επιλέξιμων γενικών εξόδων.
   Προς στήριξη της αγωγής της, η ενάγουσα υποστηρίζει ότι, στο μέτρο που το κόστος των υπεργολάβων δεν περιλαμβάνεται στις επιλέξιμες δαπάνες προσωπικού, το γεγονός ότι οι υπεργολάβοι συμπεριελήφθησαν στο προσωπικό της ενάγουσας κατά τον υπολογισμό του ποσού των γενικών δαπανών προσωπικού το οποίο πρέπει να χρησιμοποιηθεί για τον προσδιορισμό του ποσοστού των επιλέξιμων γενικών εξόδων καταλήγει σε έλλειψη συνοχής.
   Επιπλέον, το γεγονός ότι οι υπεργολάβοι συμπεριελήφθησαν στο προσωπικό της ενάγουσας θίγει τη δεύτερη, στο μέτρο που η μέθοδος αυτή έχει ως αποτέλεσμα αύξηση του ποσού του παρονομαστή και, κατ’ ακολουθία, αναλογική μείωση του ποσοστού των επιλέξιμων γενικών εξόδων.